**VERSENYKIÍRÁS**

A Belvárosi Vívó SE a Magyar Vívó Szövetség megbízásából, a Budapesti Vívó Szövetség és a Vasas Vívószakosztály támogatásával megrendezi a

a **BUDAPEST KUPA VETERÁN VISSZATÉRŐ VÍVÓVERSENYT**

**Időpont:** 2021. június 12-13, szombat-vasárnap

**Helyszín:** Vasas Vívóterem – 1023 Budapest, Pasaréti út 11-13.

**Versenyszámok:** Női és férfi tőr /40+, 50+, 60+, 70+ /

Női és férfi párbajtőr /40+, 50+, 60+, 70+ /

Női és férfi kard / 40+, 50+, 60+, 70+ / **Amennyiben a korcsoportban egy jelentkező van, úgy a versenyszám más korcsoporttal kerül összevonásra.**

**Versenyprogram : 2021. június 12. szombat**

08.00 órától nevezés,

09.00 óra: női tőr egyéni, férfi tőr egyéni,

12.00 óra: női kard egyéni, férfi kard egyéni,

**2021. június 13. vasárnap**

08.00 órától nevezés,

09.00 óra : női párbajtőr egyéni, férfi párbajtőr egyéni**,**

**A versenyszámok kezdési időpontjai a nevezők számátó****l függően módosulhatnak!**

**Indulhatnak:** *Érvényes sportorvosi igazolással, versenyzési engedéllyel és védettségi*

*igazolvánnyal rendelkező versenyzők, akiket az MVSZ hivatalos*

*információs rendszerén keresztül, határidőben beneveznek.*

*Akik nem rendelkeznek védettségi igazolvánnyal, a versenyen való*

be kell mutatniuk egy 48 órán belüli érvényes negatív PCR tesztet.

**Nevezés:** Az MVSZ információs rendszerén keresztül legkésőbb 2021. június 08.

kedd, 12.00 óráig

**Nevezési díj:** Fegyvernemenként 2500 Ft/fő

**Lebonyolítás:** A nevezések alapján a DT dönti el az indulók létszámától függően.

**Díjazás:** A helyezettek díjazásban részesülnek.

**Orvosi ügyelet:** A Rendező biztosítja.

**Korcsoportok:** 40+: 1972 - 1981 születettek

50+: 1962 - 1971 születettek

60+: 1952 – 1961 születettek

70+: 1951 és korábban születettek

A Veterán Bizottság határozata alapján a 75+, 80+ korosztályok együtt vívnak í 70+ korcsoportban. Az itt elért eredményük alapján, a saját korcsoportjukban is külön díjazásban részesülnek.

**Felszerelés:**

A MVSZ elnöksége által elfogadott 11/2018/3 számú határozat alapján a korosztálynak megfelelő felszerelés használata kötelező.

Felnőtt korosztály: Vívóruha - 350 N, de ajánlott a 800 N

Mellvéd - Női mezőnyben kötelező, férfiaknak ajánlott

Hónaljvédő – 800 N

Fejvéd – 1800 N

Penge – 5

A versenyzők maguk felelnek felszerelésük megfelelő állapotáért!

A Rendezőség fenntartja azon jogát, hogy a hibás felszereléssel rendelkező versenyzőt a versenyből kizárja.

**Egyéb:**

Az öltözőkben, vagy a teremben hagyott tárgyakért, felszerelésért a Rendezőség felelősséget nem vállal.

A verseny ideje alatt büfé üzemel.

**A járványügyi helyzettel kapcsolatos előírások:**

**Az általános védelmi intézkedéseknek megfelelően minden résztvevő személynek a** **védőtávolságot be kel tartani.**

**Kötelező az orvosi maszk viselése a zárt terekben minden, a helyszínen jelen lévő személy** **számára,** **kivéve a páston versenyzők részére, a mérkőzés alatt.**

**A kötelező maszkviselésre vonatkozóan a versenyrendező szigorúbb rendelkezést hozhat!**

**Amennyiben a versenyző/edző a maszk viselésére vonatkozó szabályokat megszegi, úgy a versenyző és az egyesület büntetéssel, akár kizárással is súlytható, valamint a szabályt megszegő személy a verseny helyszínének elhagyására köteles.**

**Minden megrendezésre kerülő verseny nézők nélkül megtartandó sportesemény.**

**A helyszínen a verseny ideje alatt kizárólag a versenyzők, edzők, egészségügyi személyzet, bírók, valamint a közreműködő személyek tartózkodhatnak. Amennyiben a versenyző hozzátartozója/kisérője a helyszínen tartózkodik, úgy mind a versenyző, mind a versenyző klubja büntetéssel, akár kizárással is súlytható.**

**A versenyrendező köteles a technikai személyzet számára eligazítást tartani a „zárt kapus” verseny lebonyolításának szabályairól.**

**A versenyrendezőnek a szabályok betartását folyamatosan ellenőriznie kell.**

**A versenyre a klub a lenti nyilatkozat elfogadását követően nevezheti versenyzőit:**

**A klubnak minden esetben nyilatkoznia kell arról, hogy az általa indított versenyzők egészségesek, valamint arról, hogy a versenyt megelőző két hétben nem tartózkodtak külföldi országban. Amennyiben valamely versenyző a versenyt megelőző két hétben külföldön tartózkodott, úgy köteles a klubja részére az egészségügyi előírásoknak megfelelően 2 db negatív tesztet bemutatni. Továbbiakban a klub felelőssége a versenyzők egészségügyi állapotának elsődleges ellenőrzése.**

**A verseny rendezője kiemelt figyelmet kell fordítson a beléptetésre, lázmérésre / kizárólag a 37 fok alatti testhőmérséklettel rendelkező versenyző engedhető be a létesítménybe / öltözők, mosdók, zuhanyzók, közös helyiségek higiéniai állapotára. A mosdókban előírás a szappan és papír kéztörlő folyamatos biztosítása a verseny ideje alatt, illetve bárki által hozzáférhető kézfertőtlenítő kihelyezése a közös területeken.**

**Amennyiben fertőzött személy vett részt a versenyen, úgy a verseny szervezője köteles a terület fertőtlenítésére, annak költségeinek viselésére.**

**Mind az MVSZ, mind a szervező klub köteles s felelősségi körébe tartozó összes résztvevő, egészségügyi dolgozó, közreműködő egészségi állapotát igazoló dokumentumokat a versenyt követően három hónapig megőrizni.**

**A szövetség vállalja a versenybírók, főbíró, versenyigazgató, valamint az ellenőrök és rendezésben érintett MVSZ munkatársaknak az egészségügyi állapotának ellenőrzését, az arról szóló nyilatkozatok begyűjtését, megőrzését.**

**A rendező egyesület a verseny kiírásának felterjesztésével nyilatkozik, hogy vállalja az összes zártkapus versenyre vonatkozó szabállyal járó kötelezettséget, és felelős azok betartásáért és betartatásáért.**

**A vendéglátásra vonatkozó hatályos szabályokat a rendező az étterem üzemeltetőjével együtt köteles betartani.**

**A zártkapus versenyekre vonatkozó szabályok betartása a rendező klub és a versenyigazgató felelőssége.**

**A szabályok megszegése esetén a rendező egyesület a Magyar Vívó Szövetség Elnöksége által szankcionálható.**

**A zártkapus versenyeken mindenki saját felelősségére vesz részt.**

**Amennyiben a rendezők és a verseny helyszínén tartózkodó orvos valamely sportolón betegség tüneteit észleli, a versenyző a versenyen nem vehet részt. A betegség észlelése, vagy a fertőzöttség igazolásától számítva a sportoló versenyengedélye automatikusan felfüggesztésre kerül és az MVSZ által szervezett versenyeken 4 hétig nem vehet részt.**

**Versenybe visszatéréséhez új sportorvosi igazolás szükséges.**

**Amennyiben a sportoló a rendelkezést megszegi, vele szemben fegyelmi eljárás folytatható le. Ha a rendelkezést a sportoló egyesülete megszegi, az egyesülettel szemben akár a versenyből való kizárás szankciója is alkalmazható.**

**Budapest, 2021. május 20.**



**…………………………………**

**Elnök**

**Belvárosi Vívó Sportegyesület**